Зарегистрировано в Национальном реестре правовых актов
Республики Беларусь 10 ноября 2020 г. N 1/19326

УКАЗ ПРЭЗIДЭНТА РЭСПУБЛIКI БЕЛАРУСЬ
10 лiстапада 2020 г. N 410

АБ АФIЦЫЙНЫХ ГЕРАЛЬДЫЧНЫХ СIМВАЛАХ

У мэтах захавання i развiцця гiстарычных традыцый Гродзенскага раёна ПАСТАНАЎЛЯЮ:
1. Заснаваць:
герб Гродзенскага раёна;
флаг Гродзенскага раёна.
2. Зацвердзiць:
Палажэнне аб гербе Гродзенскага раёна, яго апiсанне i выяву (прыкладаюцца);
Палажэнне аб флагу Гродзенскага раёна, яго апiсанне i выяву (прыкладаюцца).
3. Фiнансаванне расходаў на выраб заснаваных дадзеным Указам афiцыйных геральдычных сiмвалаў ажыццяўляць за кошт сродкаў, прадугледжаных у раённым бюджэце Гродзенскага раёна, i iншых крынiц у адпаведнасцi з заканадаўствам.
4. Дадзены Указ уступае ў сiлу пасля яго афiцыйнага апублiкавання.

Прэзiдэнт Рэспублiкi Беларусь	А.Лукашэнка	

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        10.11.2020 N 410

ПАЛАЖЭННЕ
АБ ГЕРБЕ ГРОДЗЕНСКАГА РАЁНА

1. Герб Гродзенскага раёна з'яўляецца яго афiцыйным геральдычным сiмвалам.
Герб Гродзенскага раёна - уласнасць Гродзенскага раёна, права распараджэння якой мае Гродзенскi раённы выканаўчы камiтэт.
2. Выява герба Гродзенскага раёна размяшчаецца на будынках, у якiх знаходзяцца органы мясцовага кiравання i самакiравання Гродзенскага раёна, а таксама ў памяшканнях для пасяджэнняў гэтых органаў i службовых кабiнетах iх кiраўнiкоў.
Пры адначасовым размяшчэннi Дзяржаўнага герба Рэспублiкi Беларусь, герба Гродзенскага раёна i iншых гербаў iх размяшчэнне вызначаецца ў адпаведнасцi з Законам Рэспублiкi Беларусь ад 5 лiпеня 2004 г. N 301-З "О государственных символах Республики Беларусь".
Герб Гродзенскага раёна можа выкарыстоўвацца падчас дзяржаўных свят i святочных дзён, урачыстых мерапрыемстваў, якiя праводзяцца дзяржаўнымi органамi i iншымi арганiзацыямi, а таксама пры правядзеннi народных, працоўных, сямейных свят, спартыўных гульняў i мерапрыемстваў, прымеркаваных да памятных дат.
3. Права на выкарыстанне герба Гродзенскага раёна ў выпадках, не ўказаных у пункце 2 гэтага Палажэння, можа быць дадзена па рашэннi Гродзенскага раённага выканаўчага камiтэта.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        10.11.2020 N 410

АПIСАННЕ
ГЕРБА ГРОДЗЕНСКАГА РАЁНА

Герб Гродзенскага раёна ўяўляе сабой чырвоны варажскi шчыт, апраўлены справа i злева слупамi серабрыстага колеру, зверху - папярочкай такога ж колеру, знiзу - хвалiстай блакiтнай пятой. У цэнтры поля размешчана залацiстая галава зубра з рагамi серабрыстага колеру.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        10.11.2020 N 410

ВЫЯВА
ГЕРБА ГРОДЗЕНСКАГА РАЁНА
(КАЛЯРОВАЯ)

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        10.11.2020 N 410

ВЫЯВА
ГЕРБА ГРОДЗЕНСКАГА РАЁНА 
(З ПЕРАДАЧАЙ КОЛЕРУ ЎМОЎНАЙ ШАФIРОЎКАЙ)

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        10.11.2020 N 410

ПАЛАЖЭННЕ
АБ ФЛАГУ ГРОДЗЕНСКАГА РАЁНА

1. Флаг Гродзенскага раёна з'яўляецца яго афiцыйным геральдычным сiмвалам.
Флаг Гродзенскага раёна - уласнасць Гродзенскага раёна, права распараджэння якой мае Гродзенскi раённы выканаўчы камiтэт.
2. Флаг Гродзенскага раёна размяшчаецца на будынках, у якiх знаходзяцца органы мясцовага кiравання i самакiравання Гродзенскага раёна, а таксама ў памяшканнях для пасяджэнняў гэтых органаў i службовых кабiнетах iх кiраўнiкоў.
Пры адначасовым размяшчэннi Дзяржаўнага флага Рэспублiкi Беларусь, флага Гродзенскага раёна i iншых флагаў iх размяшчэнне вызначаецца ў адпаведнасцi з Законам Рэспублiкi Беларусь ад 5 лiпеня 2004 г. N 301-З "О государственных символах Республики Беларусь".
Флаг Гродзенскага раёна можа выкарыстоўвацца падчас дзяржаўных свят i святочных дзён, урачыстых мерапрыемстваў, якiя праводзяцца дзяржаўнымi органамi i iншымi арганiзацыямi, а таксама пры правядзеннi народных, працоўных, сямейных свят, спартыўных гульняў i мерапрыемстваў, прымеркаваных да памятных дат.
3. Права на выкарыстанне флага Гродзенскага раёна ў выпадках, не ўказаных у пункце 2 гэтага Палажэння, можа быць дадзена па рашэннi Гродзенскага раённага выканаўчага камiтэта.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        10.11.2020 N 410

АПIСАННЕ
ФЛАГА ГРОДЗЕНСКАГА РАЁНА

Флаг Гродзенскага раёна ўяўляе сабой прамавугольнае палотнiшча чырвонага колеру з суадносiнамi бакоў 1:2, у цэнтры вонкавага боку якога размешчаны герб Гродзенскага раёна.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        10.11.2020 N 410

ВЫЯВА
ФЛАГА ГРОДЗЕНСКАГА РАЁНА (КАЛЯРОВАЯ)

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        10.11.2020 N 410

ВЫЯВА
ФЛАГА ГРОДЗЕНСКАГА РАЁНА
(З ПЕРАДАЧАЙ КОЛЕРУ ЎМОЎНАЙ ШАФIРОЎКАЙ)